На основу члана 67. став 1. Закона о основама система образовања и васпитања („Службени гласник РС”, бр. 88/17, 27/18 – др. закон и 10/19),

министар просвете, науке и технолошког развоја доноси

**ПРАВИЛНИК**

**О ИЗМЕНАМА И ДОПУНАМА ПРАВИЛНИКА О НАСТАВНОМ ПЛАНУ И ПРОГРАМУ ЗА** **УЧЕНИКЕ СЕДМОГ И ОСМОГ РАЗРЕДА ОСНОВНОГ ОБРАЗОВАЊА И ВАСПИТАЊА ОБДАРЕНЕ ЗА МЕТЕМАТИКУ**

Члан 1.

У Правилнику о наставном плану и програму за ученике седмог и осмог разреда основног образовања и васпитања обдарене за математику („Службени гласник РС – Просветни гласник”, број 2/13), у делу: „2. ОБАВЕЗНИ И ПРЕПОРУЧЕНИ САДРЖАЈИ ОБАВЕЗНИХ И ИЗБОРНИХ ПРЕДМЕТА”, одељак „А. ОБАВЕЗНИ НАСТАВНИ ПРЕДМЕТИ”, наставни програм предмета: „ТЕХНИЧКО И ИНФОРМАТИЧКО ОБРАЗОВАЊЕ”, у делу који се односи на ученике седмог разреда, замењује се програмом предмета: „ТЕХНИКА И ТЕХНОЛОГИЈА”, за ученике седмог разреда, који је одштампан уз овај правилник и чини његов саставни део.

После програма предмета: „ТЕХНИКА И ТЕХНОЛОГИЈА” додају се програми предмета: „ИНФОРМАТИКА И РАЧУНАРСТВО” и „ФИЗИЧКО И ЗДРАВСТВЕНО ВАСПИТАЊЕ”, за ученике седмог разреда, који су одштампани уз овај правилник и чине његов саставни део.

У одељку „В. ИЗБОРНИ НАСТАВНИ ПРЕДМЕТИ” у наставном програму предмета: „ИНФОРМАТИКА И РАЧУНАРСТВО”, део који се односи на седми разред брише се.

Члан 2.

Овај правилник ступа на снагу осмог дана од дана објављивања у „Службеном гласнику РС – Просветном гласнику”, а примењује се почев од школске 2019/2020. године за ученике седмог разреда.

Број: 110-00-257/2019-04

У Београду, 2. августа 2019. године

М И Н И С Т А Р

Младен Шарчевић